Palepalayan

Ing Palepalayan (Echinochloa crus-galli) metung yang uri ning dikut iláng (wild grass) a ibat king malisangan o tropical Asia a sadya rang tuturing uri ning dikut a panicum. Maralas, awsan de king Ingles Cockspur (o Cockspur Grass), Common Barnyard Grass, o kabud na mu barnyard grass (a malyari dang gamitan king sanumang species ning Echinochloa o king mabilug a genus). Daragul ya ing tanaman anggang 60 pulgada (1.5 m) king kátas, at atin yang mangakaba ampong pitpit a bulung a maralas, kule lang bagyang ubi king bandang pun. Keraklan, matulid la reng kayang tangke, oneng deng aliwa mikakalat la king gabun. Pitpit la king bandang pun deng tangke. Aliwa la itsura deng buntuk da reng butul, at keraklan kule ubi la deti, at maki mangaragul lang butul a balamu millet kareng siksakan a malataring mangalati (spikelet).

Tuturing deng metung kareng makasirang diling dikut (weed) king yatu, at babawasan na ing pupul kareng tanam at papaten no reng dikut a papakan kareng animal (forage crop)  kapamilatan ning pamaglako king anggang 80% ning nitrogen king gabun. Makalasun ya kareng seseng animal uling king matas a nitrates a mititipun kaya. Magi yang santungan da reng miayaliwang sakit a mosaic virus. Malyaring lang maging sabagal deng mangalabung a tanaman king pamamupul a gagamit makina.

Notes

Panicoideae
Millets
Flora of Southeast Asia
Grasses of Punjab
Invasive plant species
Invasive plant species in the United States